Esne arrosakor

Esne arrosakorra (Lactarius fuliginosus) Auriscalpiaceae familiako onddoa da. Zapore oso mina du eta honek janezina bihurtzen du. Modu ulergaitz samarrean niskaloekin nahasten da askotan, latex laranja baitute eta ez baitute habitatik partekatzen.

Deskribapena 
Kapela: 4 eta 10 cm arteko diametrokoa, lehenik ganbila, gero inbutu formakoa, batzuetan erdiko sakonunean ikus daitekeen titi txiki batekin. Krema zurbiletik marroi kedarrera doan belusezko azala. Ale helduetan ertz ildaskatua.

Orriak: Estu samar, desberdinak, urkilatuak, itsatsiak edo itsatsi-dekurrenteak, hasieran horixka eta azkenik hori-izokin kolorekoak, igurtziz gero gorritu egiten dira.

Orri dekurrenteak: Hanka ukitzeaz gain, beherantz jarraitzen duten orriak.

Hanka: Ia zilindrikoa, oinarrian mehetua, orriak baino kolore argiagokoa eta zaurietan arrosa-haragi kolorez zikindua.

Haragia: Lodia, irmoa, elastikoa, ebakitzean zuria baina bi minututan arrosa-haragi kolorera pasatzen da. Zapore leunekoa eta fruta usainekoa. Latex ugari du, hasieran zuria eta ondoren arrosa-izokin kolorekoa; lehenengo gozoa eta gero garratza.

Etimologia: Lactarius terminoa "lac", "lactis", esnetik dator; esneari dagokio. Latex-a jariatzen dutelako ebakitzean edo haustean. Fuliginosus epitetoa latinetik dator, "fuliginoso" hitzetik, kedarra duela esan nahi du. Bere koloreagatik.

Jangarritasuna 
Ezin da jan zapore garratza duelako.

Nahasketa arriskua 
Lactarius picinus delakoarekin eta Lactarius lignyotus espeziarekin, besteak beste.

Sasoia eta lekua 
Udan eta udazkenean, hostozabalen eta erretxinadunen basoetan, batez ere Corylus avellana-ren azpian.

Banaketa eremua 
Ohikoa da iparraldeko eremu epeletan, Europa, Ipar Amerika, Afrika iparraldea.

Galeria

Erreferentziak

Kanpo estekak 

Russulales
Kanadako onddoak
Ameriketako Estatu Batuetako onddoak
Europako onddoak
Errusiako onddoak
Japoniako onddoak
Zeelanda Berriko onddoak
Himalaiako eremuaren onddoak
Malaysiako onddoak
Kazakhstango onddoak
Indonesiako onddoak